Diari Oficial de la Generalitat Valenciana


Sumari del DOGV 3464, del 30-03-1999 (1999/2774)

Informació pública del Programa d'Actuació Integrada denominat Estepar, situat entre l'avinguda d'Enrique Gimeno, ronda sud i Gran Via de Tàrrega-Monteblanco, així com del pla parcial i document d'homologació que l'acompanyen.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3464

Data del DOGV
:   30-03-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/2774


Organisme emissor
:   Ajuntament de Castelló de la Plana

Tipus de document
:   Anunci

Informació pública del Programa d'Actuació Integrada denominat Estepar, situat entre l'avinguda d'Enrique Gimeno, ronda sud i Gran Via de Tàrrega-Monteblanco, així com del pla parcial i document d'homologació que l'acompanyen. [1999/Q2774]
  
El Ple de l'Ajuntament, en data 23 de desembre de 1998, adoptà l'acord següent:
  
En data 23 de setembre de 1998, el senyor Javier Pàmies Boera, en representació de la mercantil Marbopa, SL, va presentar davant d'aquest Ajuntament el Programa d'Actuació Integrada denominat Estepar, al qual adjunta Pla Parcial, annex d'homologació i Projecte d'Urbanització.
  
Els documents esmentats es presenten en compliment del Conveni Urbanístic, firmat el dia 26 de gener de 1998, entre l'Ajuntament de Castelló i el senyor Javier Pàmies Boera, en representació de la mercantil Marbopa, SL.
  
Els documents abans esmentats s'han sotmés a informe del cap de l'Oficina del Pla i de l'assessor jurídic d'Urbanisme, dels quals es desprén essencialment que la documentació presentada s'ajusta a les determinacions de l'article 32, apartat a) i b) de la Llei Reguladora de l'Activitat Urbanística i, que els documents de planejament presentats són bàsicament compatibles amb les previsions del Pla General en revisió.
  
En els articles 45 i 46 de la Llei Reguladora de l'Activitat Urbanística, s'estableix la possibilitat que els particulars sol·liciten de l'alcalde que sotmeta a informació pública una alternativa tècnica de programa acompanyada, si escau, d'una proposta de planejament i Projecte d'Urbanització.
  
Per tot açò, atesos els preceptes abans esmentats i els informes del cap de l'Oficina del Pla i de l'assessor jurídic d'Urbanisme, a proposta de la Comissió Informativa d'Urbanisme i Obres, s'hi acorda:
  
1. Exposar al públic el Programa d'Actuació Integrada denominat Estepar, situat entre l'avinguda d'Enrique Gimeno, ronda sud i Gran Via de Tàrrega-Monteblanco, així com el Pla Parcial i document d'homologació que l'acompanyen, durant el termini de 20 dies, als efectes que puguen presentar-se al·legacions, proposicions juridicoeconòmiques en competència i alternatives tècniques.
  
2. Publicar aquest acord mitjançant anuncis en un periòdic i en el Diari Oficial de la Generalitat Valenciana, amb notificació personal als titulars cadastrals de l'àmbit afectat.
  
La qual cosa es fa pública per a general coneixement i als efectes del que disposa el punt primer d'aquest acord, i alhora s'adverteix que durant el termini de 20 dies, comptats des de l'endemà de la publicació, els qui hi estiguen interessats podran consultar l'expedient (de 09.00 a 14.00 hores a la Secció d'Urbanisme i Obres de l'Ajuntament de Castelló, 4.ª planta).